ഗുമ്മ തനുജാ റാണി

ഗുമ്മ തനുജാ റാണി (ജനനം, 1993) ആന്ധ്രാപ്രദേശിൽ നിന്നുള്ള ഒരു ഇന്ത്യൻ രാഷ്ട്രീയപ്രവർത്തകയാണ്. യുവജന ശ്രാമിക റിതു കോൺഗ്രസ് പാർട്ടിയെ പ്രതിനിധീകരിച്ച് അരക്കു ലോക്സഭാ മണ്ഡലത്തിൽ നിന്ന് അവർ പാർലമെന്റിലേയ്ക്ക് തിരഞ്ഞെടുക്കപ്പെട്ടു.

 ആദ്യകാല ജീവിതം 
എ. എസ്. ആർ ജില്ലയിലെ (അല്ലൂരി സീതാരാമ രാജു ജില്ല) ഹുക്കുംപേട്ടിലെ അഡ്ഡുമണ്ട സ്വദേശി ഗുമ്മാ ശ്യാം സുന്ദർ റാവുവിന്റെയും വെങ്കട വരലക്ഷ്മിയുടേ മകളായി 1993 ജൂലൈ 9 ന് ഗുമ്മ തനുജാ റാണി ജനിച്ചു. ചെട്ടി വിനയ് എന്ന വ്യക്തിയെ വിവാഹം കഴിച്ച അവർക്ക് ചെട്ടി യഷ്ന എന്നൊരു മകളുണ്ട്. വൈ.എസ്.ആർ. കോൺഗ്രസ് നേതാവായ ചെട്ടി ഫാൽഗുനയുടെ മരുമകളാണ് അവർ. കിർഗിസ്ഥാനിലെ ബിഷ്കെകിൽ സ്ഥിതിചെയ്യുന്ന ഇന്റർനാഷണൽ യൂണിവേഴ്സിറ്റി ഓഫ് കിർഗിസ്ഥാനു കീഴിലുള്ള ഇന്റർനാഷനൽ ഹയർ സ്കൂൾ ഓഫ് മെഡിസിനിൽ നിന്ന് വൈദ്യശാസ്ത്രത്തിൽ ബിരുദം നേടി. എഎസ്ആർ ജില്ലയിലെ ഒരു പകർച്ചവ്യാധി വിദഗ്ധയായും അവർ സേവനമനുഷ്ഠിച്ചിട്ടുണ്ട്.

 കരിയർ 
2024 ലെ ഇന്ത്യൻ പാർലമെന്റിലേയ്ക്കു നടന്ന പൊതുതെരഞ്ഞെടുപ്പിൽ ആന്ധ്രാപ്രദേശിലെ 14.50 ലക്ഷത്തിലധികം ജനസംഖ്യയുള്ളതും ഇന്ത്യയിലെ ഏറ്റവും വലിയ നിയോജകമണ്ഡലങ്ങളിലൊന്നുമായ അരക്കു ലോക്സഭാ മണ്ഡലത്തിൽ നിന്ന് വൈ. എസ്. ആർ കോൺഗ്രസ് പാർട്ടിയെ പ്രതിനിധീകരിച്ച് വിജയിച്ചുകൊണ്ട് അവർ രാഷ്ട്രീയത്തിൽ അരങ്ങേറ്റം കുറിച്ചു.  4,77,005 വോട്ടുകൾ നേടിയ അവർ ഭാരതീയ ജനതാ പാർട്ടിയിലെ കോത്തപ്പള്ളി ഗീതയെ 50,580 വോട്ടുകൾക്കാണ് പരാജയപ്പെടുത്തിയത്.

 അവലംബം 

വർഗ്ഗം:ആന്ധ്രാപ്രദേശിൽ നിന്നുള്ളവർ
വർഗ്ഗം:1993-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
വർഗ്ഗം:ആന്ധ്രാപ്രദേശിൽ നിന്നുള്ള ലോക്‌സഭാംഗങ്ങൾ
വർഗ്ഗം:പതിനെട്ടാം ലോക്‌സഭയിലെ അംഗങ്ങൾ